Groot dwelmvonds gemaak tydens Plettenbergbaai-padblokkade | Maroela Media
Verskaf deur SAPD
Brig. Novela Potelwa, woordvoerder van die polisie, het gesê die padblokkade was op die N2 by die Tsitsikamma-tolhek. 'n Passasiersbus, op pad na Kaapstad, is omstreeks 22:00 voorgekeer. "Toe die bagasiekompartement deursoek is, het hulle op 'n grys sak afgekom wat Mandrax-tablette bevat het. Verdere ondersoek het onthul die eienaar van die sak is 'n passasier op die bus."
Die polisie het die 13 500 Mandrax-tablette gekonfiskeer en 'n 31-jarige vrou in hegtenis geneem. Sy is steeds in aanhouding en sal binnekort in die hof verskyn.
In 'n onverwante voorval het die polisie ook beslag gelê op 155 bondels Khat met 'n geraamde straatwaarde van R15 000. "Beamptes het 'n Toyota Quantum-minibustaxi, wat na George op pad was, voorgekeer. Die voertuig is deursoek en beamptes het op 'n boks agter die bestuurder se sitplek afgekom. Die dwelmmiddels is in koerante in die boks toegedraai. Niemand is nog in verband met hierdie voorval in hegtenis geneem nie," het Potelwa bygevoeg.
Well done. One down, many to go.
Dwelms in taxi maar niemand inhegtenis geneem. So as drywer alleen was is hy los. As daar passasiers was is hulle almal los. Lekker in die land